2.

Veljali bodo naslednji pogoji obratovanja. 2.1 Minimalno število letov Minimalno število letov na progi Helsinki–Savonlinna bodo trije leti v vsako smer ob delavnikih od ponedeljka do petka, razen ob državnih praznikih. Načrt za potovanje za zgodnji jutranji let bo Savonlinna–Mikkel–Helsinki za pozni večerni let pa Helsinki–Mikkeli–Savonlinna. Ob sobotah mora biti vsaj ena zveza iz Savonlinne v Helsinke in ob nedeljah vsaj ena iz Helsinkov preko Mikkelov v Savonlinno. Vozni red se lahko okoli božiča in drugih državnih praznikov spremeni glede na povpraševanje. 2.2 Število sedežev Zmogljivost na vsakem letu mora biti najmanj 30 sedežev. 2.3 Časovni razpored Od ponedeljka do petka mora letalo zapustiti letališče Savonlinna in Mikkeli dovolj zgodaj zjutraj, da prispe v Helsinke (Vantaa) v času za večino mednarodnih povezav, zvečer pa mora letalo zapustiti Savonlinno in Mikkele dovolj pozno, da ga ujamejo potniki z večine mednarodnih povezav. Od ponedeljka do petka mora letalo zapustiti letališče Helsinki (Vannta) dovolj zgodaj, da prispe na letališče Savonlinna ob 8.45. Prav tako je od ponedeljka do petka potreben let iz Savonlinne ob času, da prispe v Helsinke (Vantaa) med 8.45 in 9.45. Potreben je tudi večerni odhod iz Helsinkov (Vantaa) za povratek v Savonlinno in odhod po delu iz Savonlinne v Helsinke. Ob sobotah zjutraj mora biti let iz Savonlinne v Helsinke (Vanntaa). Ob nedeljah mora biti pozni večerni let iz Helsinkov (Vantaa) preko Mikkelov v Savonlinno. 2.4 Tarife Enosmerna vozovnica med Savonlinno in Helsinki ne sme stati več kot 168 EUR, vključno z vsemi davki in pristojbinami, enosmerna vozovnica med Mikkeli in Helsinki ne sme stati več kot 163 EUR. Na voljo morajo biti cenejše kategorije vozovnic, ki morajo predstavljati najmanj 15 % vseh vozovnic. Prevoznik mora soglašati z medlinijskim dogovorom za progo, ki spada pod obveznost javne službe z najmanj enim prevoznikom, ki opravlja zračni prevoz iz Helsinkov (Vantaa). Medlinijski dogovor mora vsebovati enake ali enakovredne pogoje in mora ob upoštevanju tarif na zadevni progi slediti pro-rata sistemu v skladu z mednarodnimi pravili. Letalska družba mora skleniti medlinijske sporazume pod enakimi ali podobnimi pogoji z drugimi zainteresiranimi prevozniškimi letalskimi operativnimi servisi z letališča Helsinki (Vantaa). Prevoznik mora sporočati Ministrstvu za prevoz in komunikacije vse informacije v zvezi z medlinijskimi sporazumi in njihovo vsebino, ki jih potrebuje Ministrstvo za izvajanje nadzora. Prevoznik mora imeti na Finskem veljavni mednarodni sistem za rezervacije in izdajanje letalskih vozovnic ter medlinijski dogovor IATA z dogovori za direktno oblikovanje cen in ravnanje s prtljago. Informacije o cenah in voznih redih morajo biti vključene v mednarodne rezervacije in sistem vozovnic. Prevoznik mora imeti sporazum o sodelovanju, ki zajema direktno oblikovanje cen z najmanj eno družbo, ki leti v tuje kraje z letališča Helsinki (Vantaa). Leti se tržijo z najmanj enim računalniškim sistemom rezervacij. 2.5 Neprekinjenost prevozov Prevoznik, ki namerava izvajati redne lete na tej progi, se mora zavezati, da bo zagotavljal zahtevane storitve z obveznostjo javne službe do konca oktobra 2006. Opravljanje zračnih prevozov na zadevni progi ne glede na zgoraj omenjeno obveznost javne službe lahko privede do upravnih in/ali kazenskih sankcij. 2.6 Dostopnost za invalidne osebe Prevoznik mora zagotoviti določbe za potrebe invalidnih oseb.